钦定古今图书集成/明伦汇编/家范典/第111卷 > 《尔雅》 > 《赋得射雉歌送杨协律表弟赴婚期》
## 钦定古今图书集成/明伦汇编/家范典/第111卷 > 《尔雅》 > 《赋得射雉歌送杨协律表弟赴婚期》

刘商

“昔日才高容貌古，相敬如宾不相睹。手奉𬞟蘩喜盛
门，心知礼义感君恩。三星照户春空尽，一树桃花竟
不言。结束车舆强游往，和风霁日东皋上。鸾凤参差
陌上行，麦苗萦陇雉初鸣，修容尽饰将何益，极虑呈
材欲导情，六艺从师得机要，百发穿杨含绝妙。白羽
风驰碎锦毛，青娥怨处嫣然笑。杨生词赋比潘郎，不”
似前贤貌不扬。听调琴弄能和室，更解弯弧足自防。
秋深为尔持圆扇，莫忘鲁连飞一箭。